Decizia de autosesizare a venit ca urmare a articolelor apărute în presă şi în care s-a sugerat că implicarea lui Gabriel Oprea în acest caz ar face ca dosarul să fie strict de competenţa Parchetului General sau a DNA.

Ancheta deschisă în acest caz presupune şi verificarea modului în care vicepremierul beneficia de escorta poliţiei în seara accidentului.

Ministrul de Interne Gabriel Oprea a declarat, ieri, la ieșirea de la Parchet, că a răspuns la toate întrebările procurorilor. A evitat însă să răspundă la cele mai multe dintre întrebările jurnaliștilor.

„Am răspuns la toate întrebările procurorilor, eram în timpul serviciului, îmi făceam datoria. Nu am voie să spun nimic în plus față de cât am declarat”, a spus el.

Gabriel Oprea a declarat, din nou, că în seara accidentului venea de la o instituție din domeniul securității naționale, dar nu a spus în ce direcție se deplasa.

„N-am avut nimic în plus față de ce au avut ceilalți miniștri de Interne”, a spus Gabriel Oprea.

Întrebat dacă au fost 1.500 de urgențe, Gabriel Oprea a răspuns: „Am avut mai multe deplasări și se știu la Parchet. Tot timpul pentru a-mi face datoria”.

Citiți și